《怅怅词》
清代·陈维崧

日夕此间，以眼泪洗胭脂面。
谁复惜、松螺脚短，不堪君荐。
几帙骂人鹦鹉著，半床诅世芙蓉诔。
笑嵚崎侠骨缚青衫，奚其便。
曷不向，青河战；曷不向，青楼宴。
问何为潦倒、青藜笔砚。
老大怕逢裘马辈，癫狂合入烟花院。
誓从今傅粉上须眉，簪歌钏。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。